Asia	MERKKIVUOSI 1809 TOIMIKUNNAN TIEDOTUSTYÖRYHMÄ

Asettaminen
	
Valtioneuvoston kanslia on tänään asettanut Merkkivuoden 1809 toimikunnan alaisen tiedotustyöryhmän merkkivuoden ulkoista tiedotusta varten.

Toimikausi

	27.9.2007 – 31.1.2010

Tausta

Valtioneuvoston kanslia asetti 26.6.2006 Merkkivuosi 1809 –hankkeen, jonka tehtävänä on valmistella merkkivuoteen 1809 liittyvät yleiset valtiolliset tapahtumat sekä edistää merkkivuoden huomioon ottamista virastojen ja laitosten, kuntien, muiden yhteisöjen sekä tiedotusvälineiden toiminnassa erityisesti vuonna 2009. Valtioneuvoston kanslia asetti tehtävää hoitamaan valtuuskunnan, joka kokoaa yhteistoimintaan merkittävät tahot ja päättää toiminnan periaatteista, sekä toimikunnan merkkivuoden suunnittelua, käytännön toteuttamista ja toiminnan asianmukaista järjestämistä varten. 

Tehtävät

Merkkivuoden 1809 tiedotustyöryhmän tehtävänä on toimikunnan alaisuudessa suunnitella sekä huolehtia niistä toimenpiteistä, joilla merkkivuoteen 1809 liittyvä tiedottaminen tapahtuu tehokkaasti eri tiedotusvälineiden, kuten sanomalehtien, sähköisten viestimien sekä hankkeen verkkosivujen kautta. Tiedotusjaosto edistää toimikunnan tukena hankkeen tiedonvälitystä ja tukee kansalaisyhteiskunnan osallistumista, sidosryhmien sisällöllistä valmistelutyötä sekä viestimien informoimista merkkivuoden tapahtumista ja taustoista. Tiedotustyöryhmä suunnittelee ja tuottaa merkkivuoden verkkosivujen sisällön. Tiedotustyöryhmä raportoi toiminnastaan toimikunnalle. 

Työryhmän organisointi

	Puheenjohtaja

	hallitusneuvos, hallintojohtaja Auni-Marja Vilavaara

	Varapuheenjohtaja
	
	hallituksen puheenjohtaja Harri Saukkomaa

	jäsenet

	viestintäpäällikkö Tiiu Bräutigam 

	apulaistiedotuspäällikkö Olli Haapa-aho

	kulttuurituottaja Sari Hilska

dosentti Martti Häikiö

ylitarkastaja Kristina Kaihari-Salminen

	professori Petri Karonen

	osaamiskeskuksen päällikkö Tapio Kujala

	tiedottaja Eero Kytömaa

	tutkija, museolehtori Tarja-Tuulikki Laaksonen

	Sihteeristö
	
	pääsihteeri, dosentti Raimo Savolainen

	ylitarkastaja Liisa Ranta

	Työryhmää voidaan täydentää tarvittaessa.

Kustannukset ja muut ehdot

Kustannusten ja muiden ehtojen osalta noudatetaan, mitä valtuuskunnan ja toimikunnan asettamispäätöksessä 26.6.2006 on todettu.

Heikki Aaltonen
alivaltiosihteeri

Valtteri Nieminen
esittelijä

Jakelu 	Päätöksessä mainitut

Tiedoksi	Merkkivuosi 1809 valtuuskunta ja toimikunta
	ministeriöt
	HARE
	VNK kirjaamo
	VNK HY